Den slags historier varmer og bidrager til fællesskabsfølelsen og samfundssindet, så lad os bare se flere af dem.  Jeg kan byde ind med følgende selv: For et års tid siden havde jeg ligget syg i et par dage og holdt mig indendørs. Da jeg så er rask igen opdager jeg, at min pung er væk. Jeg tænker, at den må ligge i bilen, og går så ud og ser, at den ligger på forsædet i min bil, som jeg havde glemt at låse, sikkert fordi jeg havde det skidt, da jeg kom hjem. Der lå 2000 kr i kontanter i pungen og den var parkeret på siden af en vej, som der kommer unge mennesker forbi hver aften.